初時講銅鑼灣主要係講今日天后一帶，即係灣嘅東面，因為嗰邊有天后廟，係靠海為生嘅水上人、潮州人、福建人集中嘅地方。因為未填海前銅鑼灣西面地方好似一隻角咁，被稱為東角。香港早期嘅繁榮市區係五環三角，但東角唔係市區東邊嘅盡頭，最東邊嘅盡頭係北角，而響西環嘅westpoint，即係西角，北角都係因為好似隻角咁而命名。